[pic] | KOMISIJA EVROPSKIH SKUPNOSTI |

Bruselj, 21.10.2009

COM(2009)547 konč.

POROČILO KOMISIJE EVROPSKEMU PARLAMENTU IN SVETU

Drugo finančno poročilo o finančnem izvajanju Evropskega kmetijskega sklada za razvoj podeželja (EKSRP)Proračunsko leto 2008

KAZALO

1. Proračunski postopek in nadzor 3

2. Upravljanje odobritev in finančno izvajanje 5

2.1. Odobritve za prevzem obveznosti 5

2.1.1. Odobritve za prevzem obveznosti za operativne programe za razvoj podeželja 5

2.1.2. Razpoložljive odobritve za prevzem obveznosti za tehnično pomoč 6

2.2. Odobritve plačil 6

2.2.1. Razpoložljive odobritve za operativne programe za razvoj podeželja 6

2.2.2. Razpoložljive odobritve za tehnično pomoč 11

3. Stopnja izvajanja programov EKSRP (% dodelitev EKSRP za leti 2007 in 2008, ki jih je izplačala Komisija) po državah članicah 14

Proračunski postopek in nadzor

Komisija je 2. maja 2007 sprejela predhodni predlog proračuna (PPP) za proračunsko leto 2008. PPP iz naslova EKSRP je bil proračunskemu organu predlagan z naslednjimi finančnimi sredstvi (v EUR):

Proračunska postavka | Odobritve za prevzem obveznosti | Odobritve plačil |

05.040501 (Programi za razvoj podeželja) | 12 542 462 561,00 | 9 396 700 000,00 |

05.040502 (Tehnična pomoč) | 22 089 328,00 | 10 000 000,00 |

Uredba Sveta (ES) št. 378/2007 o pravilih za prostovoljno modulacijo neposrednih plačil je bila sprejeta 27. marca 2007. Neposredni učinek na proračun EKSRP je povečanje odobritev za prevzem obveznosti za znesek 362 000 000,00 EUR.

Posledično je Parlament na drugi obravnavi 13. decembra 2007 sprejel splošni proračun za leto 2008 z naslednjimi zneski iz naslova EKSRP:

Proračunska postavka | Odobritve za prevzem obveznosti | Odobritve plačil |

05.040501 (Programi za razvoj podeželja) | 12 904 462 561,00 | 9 396 700 000,00 |

05.040502 (Tehnična pomoč) | 22 089 328,00 | 10 000 000,00 |

Komisija je konec leta 2007 odobrila samo 54 programov EKSRP od skupno 94. Preostalih 40 programov je bilo odobrenih leta 2008:

- 25 programov EKSRP je bilo odobrenih na začetku leta 2008, odobritve za prevzem obveznosti v skupnem znesku 1 360 517 165,00 EUR pa so bile neavtomatsko prenesene iz leta 2007 v leto 2008;

- 15 programov EKSRP, pri katerih Komisija pred koncem leta 2007 še ni končala preverjanja, je bilo predmet ponovnega načrtovanja obroka 2007 za leta 2008–2013 na podlagi točke 48 Medinstitucionalnega sporazuma o proračunski disciplini.

Za teh zadnjih 15 programov EKSRP so bile odobritve, predvidene v proračunu za leto 2007 iz naslova letnega obroka 2007, preklicane, proračunski organ pa je maja 2008 odobril spremembo proračuna v dodatnem znesku 370 376 764,00 EUR v odobritvah za prevzem obveznosti, ki ustreza deležu ponovnega načrtovanja letnega obroka 2007 v letu 2008.

Navesti je treba, da je uporaba točke 48 Medinstitucionalnega sporazuma zahtevala tudi revizijo finančnega okvira za razvoj podeželja s spremembo Sklepa Sveta 2006/493/ES o določitvi zneska podpore Skupnosti za razvoj podeželja za obdobje 2007–2013 in njene letne razdelitve ter spremembo Sklepa 2006/636/ES o določitvi letne razdelitve zneska za razvoj podeželja po državah članicah za isto obdobje.

Zaradi opisanega položaja odobritve za prevzem obveznosti, ki so končno razpoložljive v proračunski postavki operativnih programov EKSRP (brez tehnične pomoči), znašajo 14 635 356 490,00 EUR.

Navesti je treba, da so odobritve plačil v letu 2008 ostale na enaki ravni kot v proračunu, ki ga je Parlament sprejel na drugi obravnavi 13. decembra 2007, razen skupnega prenosa v višini 82 995 000,00 EUR, ki je bil konec leta opravljen za okrepitev proračunskih postavk Usmerjevalnega oddelka EKUJS. V spodnji preglednici je prikazano stanje po proračunskih postavkah (v EUR):

Finančni instrument/proračunska postavka | Povečanje („+“) ali zmanjšanje („–“) razpoložljivih OP (v EUR) |

EKSRP (05.040501) | –82 995 000,00 |

EKUJS-U Cilj 1 (05.04.02.01) in EKUJS-U Leader+ (05.040206) | +82 995 000,00 |

Skupna razlika (povečanje, zmanjšanje) za razvoj podeželja | 0,00 |

V naslednjem poglavju je opisano, kako so bila ta sredstva porabljena.

Upravljanje odobritev in finančno izvajanje

Odobritve za prevzem obveznosti

Odobritve za prevzem obveznosti za operativne programe za razvoj podeželja

Vse odobritve za prevzem obveznosti, razpoložljive za obrok 2008 (14 635 356 490,00 EUR), so bile porabljene (to je 100-odstotno finančno izvajanje). V naslednji preglednici so prikazani zneski po državah članicah, ki so bili leta 2008 dejansko porabljeni za programe EKSRP (v EUR):

Država članica | Poraba odobritev za prevzem obveznosti v letu 2008 |

AT | 594 709 669,00 |

BE | 63 957 784,00 |

BG | 581 200 565,00 |

CY | 24 772 842,00 |

CZ | 392 638 892,00 |

DE | 1 186 941 705,00 |

DK | 128 937 144,00 |

EE | 95 569 377,00 |

ES | 1 548 539 790,00 |

FI | 318 959 772,00 |

FR | 959 359 146,00 |

GR | 463 470 078,00 |

HU | 537 525 661,00 |

IE | 355 014 220,00 |

IT | 1 616 756 298,00 |

LT | 248 836 020,00 |

LU | 13 661 411,00 |

LV | 300 635 734,00 |

MT | 23 962 147,00 |

NL | 72 638 338,00 |

PL | 1 932 933 351,00 |

PT | 587 531 051,00 |

RO | 1 146 687 683,00 |

SE | 277 225 207,00 |

SI | 139 868 094,00 |

SK | 286 531 906,00 |

UK | 736 492 605,00 |

Skupaj | 14 635 356 490,00 |

Razpoložljive odobritve za prevzem obveznosti za tehnično pomoč

Člen 69(2) Uredbe Sveta (ES) št. 1698/2005 določa, da se 0,25 % skupnega zneska podpore Skupnosti za razvoj podeželja nameni tehnični pomoči, ki jo upravlja Komisija. V proračunu za leto 2008 je bil razpoložljivi znesek v ta namen 22 089 328,00 EUR v odobritvah za prevzem obveznosti. Konec leta 2008 je poraba odobritev za prevzem obveznosti dosegla 5 250 376,94 EUR.

V spodnji preglednici je prikazano, kako so bile te odobritve za prevzem obveznosti porabljene. Največji del odobritev za prevzem obveznosti za leto 2008 zadeva ukrepe, povezane z vzpostavitvijo evropske mreže za razvoj podeželja in razvojem informacijskega sistema SFC2007.

[pic]

Odobritve plačil

Razpoložljive odobritve za operativne programe za razvoj podeželja

Odobritve plačil v proračunu za leto 2008 za programe EKSRP znašajo 9 396 700 000,00 EUR. Od tega razpoložljivega zneska je bilo novembra in decembra 2008 prenesenih 82 995 000,00 EUR za okrepitev proračunskih postavk 05.040201 in 05.040206 (programi Usmerjevalnega oddelka EKUJS za cilj 1 oziroma za Leader+ iz programskega obdobja 2000–2006).

Poraba odobritev plačil je konec leta 2008 dosegla 8 538 840 673,98 EUR, ki so bili porabljeni na naslednji način:

Predplačila: | 2 475 706 914,50 EUR |

Povračila za 4. četrtletje 2006 | 21 697 817,73 EUR |

Povračila za 3. četrtletje 2007 | 116 058 716,24 EUR |

Povračila za 4. četrtletje 2007 | 1 697 255 282,24 EUR |

Povračila za 1. četrtletje 2008 | 1 120 239 109,02 EUR |

Povračila za 2. četrtletje 2008 | 1 303 099 545,58 EUR |

Povračila za 3. četrtletje 2008 | 1 804 783 288,67 EUR |

Skupaj poraba 2008 | 8 538 840 673,98 EUR |

Povračila za 2. in 3. četrtletje 2008 za nekatere programe (glej spodnji seznam) so bila konec leta v celoti ali deloma neporavnana zaradi dejstva, da so bili prevzemi obveznosti za leti 2007 in 2008 za te programe že porabljeni s predplačili in predhodnimi povračili. V spodnji preglednici je prikazano stanje programov, ki so izčrpali odobritve za prevzem obveznosti in katerih plačila so morala počakati začetek leta 2009 (v EUR):

Program EKSRP – št. CCI | Q2 2008 (2. četrtletje) | Q3 2008 (3. četrtletje) | Skupaj |

Vlaanderen (2007BE06RPO001) | 2 634 830,50 | 2 634 830,50 |

Nordrhein-Westfalen (2007DE06RPO015) | 10 345 809,87 | 10 345 809,87 |

Aragon (2007ES06RPO002) | 12 299 213,27 | 16 291 566,28 | 28 590 779,54 |

Asturias (2007ES06RPO003) | 1 100 082,61 | 1 100 082,61 |

La Rioja (2007ES06RPO016) | 1 046 530,71 | 1 046 530,71 |

Ireland National (2007IE06RPO001) | 95 219 252,45 | 95 219 252,45 |

Skupaj | 12 299 213,27 | 126 638 072,42 | 138 937 285,68 |

Razlika med skupnim zneskom razpoložljivih odobritev plačil na eni strani ter zneskom porabljenih odobritev plačil in prenesenim zneskom za okrepitev dveh proračunskih vrstic iz predhodnega programskega obdobja na drugi strani je bila 774 864 326,02 EUR. Ta znesek pomeni premajhno porabo v višini 8,2 % glede na razpoložljivi znesek v proračunu. Ta premajhna poraba je predvsem posledica tega, da je bila izjava o odhodkih za tretje četrtletje nižja od prvotnih napovedi držav članic. Te odobritve so bile s Sklepom Komisije SEC(2009) 164 z dne 13. februarja 2009 prenesene v proračun za leto 2009 kot odobritve C2 (neavtomatsko prenesene odobritve na podlagi sklepa Komisije, ki jih je treba porabiti pred 31. decembrom 2009).

V priloženem grafu je prikazana mesečna poraba odobritev plačil v letu 2008. Na potek porabe so vplivali datumi pošiljanja štirih izjav o plačilu v letu (31. januar, 30. april, 31. julij, 10. november za izjave, ki ustrezajo 4. četrtletju 2007, 1. četrtletju 2008, 2. četrtletju 2008, 3. četrtletju 2008).

[pic]

V spodnji preglednici so prikazani zneski po državah članicah, ki jih je Komisija izplačala v koledarskem letu 2008 v zvezi s predplačili in povračili stroškov plačilnih agencij v obdobjih med 16. oktobrom in 31. decembrom 2007 (4. četrtletje 2007), 1. januarjem 2008 in 31. marcem 2008 (1. četrtletje 2008), 1. aprilom 2008 in 30. junijem 2008 (2. četrtletje 2008) ter 1. julijem 2008 in 15. oktobrom 2008 (3. četrtletje 2008).

Zneski za 4. četrtletje 2006 v zvezi z odhodki, ki jih države članice prijavijo na podlagi prehodnih določb Uredbe (ES) št. 1290/2005, se izplačajo, ko Komisija končno sprejme ustrezne programe, kar je privedlo do plačil še v letu 2008. Ta plačila se nanašajo na programe, ki konec proračunskega leta 2007 še niso bili odobreni in so bili predmet ponovnega načrtovanja (člen 48 Medinstitucionalnega sporazuma) ali neavtomatskega prenosa odobritev za prevzem obveznosti iz leta 2007 v leto 2008.

Zneski za 3. četrtletje 2007 (nastali med 1. julijem 2007 in 15. oktobrom 2007) se nanašajo na programe, ki so izčrpali svoje odobritve za prevzem obveznosti za leto 2007 in bili plačani z odobritvami za leto 2008.

[pic]

Skupni znesek povračil (vmesna plačila) leta 2008 znaša 6 063 133 759,48 EUR, skupni znesek predplačil pa 2 475 706 914,50 EUR.

Kar zadeva razvoj v primerjavi z letom 2007, spodnja preglednica kaže zelo veliko povečanje (+40,43 %) izplačil državam članicam. To povečanje je mogoče pojasniti z dejstvom, da so se leta 2008 povračila več kot podvojila (+155,21 %), medtem ko se je znesek predplačil zmanjšal v manjši meri (–33,18 %). Zmanjšanje predplačil izhaja iz dejstva, da jih je bilo več kot polovica že plačanih leta 2007. Velika rast povračil pa kaže na postopno izvajanje programov za razvoj podeželja v državah članicah.

[pic]

Razpoložljive odobritve za tehnično pomoč

V proračunu za leto 2008 prvotno razpoložljivi znesek v ta namen znaša 10 000 000,00 EUR za odobritve plačil. Pri globalni prerazporeditvi leta 2008, ki jo je opravil GD BUDG, je bil znesek 2 000 000,00 EUR prenesen na drugo proračunsko postavko zunaj področja razvoja podeželja. Poraba odobritev plačil konec leta 2008 znaša 3 455 471,11 EUR.

V naslednji preglednici so prikazani zneski, plačani po proračunskih postavkah, in glavne izvedene dejavnosti, zlasti vzpostavitev evropske mreže za razvoj podeželja in opazovalnice za podeželska območja.

[pic]

Navesti je treba, da se del odobritev plačil, porabljenih leta 2008 za proračunsko postavko, ki ustreza razvoju informacijskega sistema SFC 2007 (316 624 EUR), nanaša na prevzeme obveznosti v letu 2007.

ANALIZA ZNESKOV, KI SO JIH PRIJAVILE PLAČILNE AGENCIJE DRŽAV ČLANIC, PO OSEH IN UKREPIH EKSRP

V spodnji preglednici so prikazani odhodki, ki so jih države članice prijavile po ukrepih za razvoj podeželja leta 2007 (od 4. četrtletja 2006 do 3. četrtletja 2007) in leta 2008 (od 4. četrtletja 2007 do 3. četrtletja 2008), ter njihova primerjava z istimi odhodki od začetka programov (od 4. četrtletja 2006 do 3. četrtletja 2008) in zneski iz načrtov financiranja za obdobje 2007–2013 (v milijonih eurov). Ta primerjava kaže, koliko realna izvedba na terenu ustreza napovedim, izdelanim v programih.

Za leto 2008 iz tega izhaja, da 21,3 % teh zneskov zadeva odhodke za ukrepe na podlagi osi 1, 75,0 % za ukrepe na podlagi osi 2 in 1,9 % na podlagi osi 3. Ta profil se precej razlikuje od finančnega načrta, ki je konec decembra 2008 veljal za celotno obdobje 2007–2013 (34 % za os 1, 43,7 % za os 2 in 13,4 % za os 3).

To stanje je predvsem povezano z naravo ukrepov osi 2, ki so pogosto izplačani bodisi na podlagi tekočih pogodb iz prejšnjega programskega obdobja bodisi kot letna izplačila. Nasprotno je zaostanek v zvezi z osema 1 in 3 mogoče pojasniti z dejstvom, da je za naložbene projekte potreben daljši postopek za njihovo odobritev (objava pogojev za dodelitev, prejem zahtevkov mogočih upravičencev, postopek izbire itd.) in izvedbo.

Ravnotežje med osmi, predvideno v strategiji za razvoj vsakega programa, bo doseženo takoj, ko bo napredovala izvedba programov EKSRP. Primerjava deležev iz leta 2008 z deleži iz leta 2007 namreč že kaže razvoj v tej smeri; na primer, pri osi 2 se kaže prehod z 81,6 % prijavljenih odhodkov leta 2007 na 75,0 % leta 2008, medtem ko se pri osi 1 kaže nasproten razvoj s 16,0 % leta 2007 na 21,3 % leta 2008.

[pic]

STOPNJA IZVAJANJA PROGRAMOV EKSRP (% DODELITEV EKSRP ZA LETI 2007 IN 2008, KI JIH JE IZPLAČALA KOMISIJA) PO DRŽAVAH ČLANICAH

V grafu na naslednji strani je prikazana raven plačil EKSRP od začetka programskega obdobja, vključno z zneski, ki so jih države članice plačale za zadnje četrtletje 2008 (in jih je Komisija torej povrnila v breme proračuna za leto 2009), v primerjavi z dodelitvijo za leti 2007 in 2008. Ta raven znaša 71,7 % za vse programe EKSRP.

Graf kaže, da je bilo za vse programe, razen štirih (Malta, Litva, Bolgarija in Latvija) na ravni države članice porabljenih več kot 50 % skupnega zneska prevzema obveznosti za leti 2007 in 2008.

Po drugi strani je pet držav (Irska, Francija, Luksemburg, Avstrija in Belgija) prijavilo odhodke, ki presegajo skupni znesek obrokov 2007 in 2008. To prekoračitev je bilo treba plačati v breme letnega prevzema obveznosti za leto 2009.

[pic]